Roadies में ऑडिशन देने पहुंचे थे आयुष्मान खुराना, रघु ने गुस्से में कहा था किसे बेवकूफ बना रहे हो- देखें Video  
आयुष्मान खुराना का वीडियो वायरल
रोडीज में ऑडिशन देने पहुंचे थे आयुष्मान खुराना 
रोडीज सीजन 2 के विजेता भी रह चुके हैं आयुष्मान खुराना
आयुष्मान खुराना (Ayushmann Khurrana) की अपकमिंग फिल्म 'बाला' (Bala) जल्द ही रिलीज होने वाली है. इस फिल्म में दर्शकों को आयुष्मान खुराना का अलग ही अंदाज देखने को मिलेगा. लेकिन इससे पहले उनका एक पुराना वीडियो सोशल मीडिया पर काफी वायरल हो रहा है. आयुष्मान खुराना (Ayushmann Khurrana Roadies Audition) का यह वीडियो उस समय का है, जब वो मशहूर शो रोडीज (Roadies) में ऑडिशन देने पहुंचे थे. उनका यह वीडियो खूब देखा जा रहा है. इस वीडियो में उस समय शो के जज रहे रघु (Raghu) काफी कड़े तेवर में आयुष्मान से पेश आ रहे हैं. 


सोशल मीडिया पर वायरल हो रहे आयुष्मान खुराना (Ayushmann Khurrana) के इस वीडियो में देखा जा सकता है कि वो कह रहे हैं दोस्त बनाना मेरी खूबी ही नहीं मेरा पेशा भी है. कुछ देर बाद बाद रघु (Raghu) उनसे कहते नजर आ रहे हैं कि आप फेक हैं. इस पर आयुष्मान खुराना कहते हैं कि नही मैं असली में ऐसा ही हूं और एक्टर भी हूं. रघु इसके जवाब में कहते हैं कि किसे बेवकूफ बना रहे हो. मैं आपकी एक्टिंग में इंटरेस्टेड नहीं हूं. आयुष्मान खुराना का यह वीडियो काफी वायरल हो रहा है.



बता दें कि आयुष्मान खुराना (Ayushmann Khurrana) रोडीज (Roadies) सीजन 2 के विजेता भी रहे हैं. पूरे भारत में ऑडिशन के माध्यम से प्रतियोगियों का चयन होता है, जिन्हें रोडीज कहा जाता हैं, जो विभिन्न स्थानों की यात्रा करते हैं और पुरस्कार जीतने के लिए चुनौतीपूर्ण कार्यों में प्रतिस्पर्धा करते हैं. आयुष्मान खुराना फिलहाल बॉलीवुड में खूब धमाल मचा रहे हैं. उनक फिल्में लगातार हिट हो रही हैं. उनकी आगामी फिल्म 'बाला' (Bala) में उनके अलावा भूमि पेडनेकर (Bhumi Pednekar), यामी गौतम (Yami Gautam) के अलावा जावेद जाफरी (Javed Jaffrey) भी अहम भूमिका में दिखाई देंगे.